text: Ad praepotentes Dominos Ordines ducatus Gelriae ac comitatus Zutphanie.
  Demonstrat quam humillime nobilis Franciscus a Lynden, Dominus de Hemmen, quomodo supplicans ante aliquot annos a sacrosancta Caesarea Majestate & ejusdem Consilio Aulico requisiverit ac obtinuerit concessionem investiturae dominii ac bonorum in Hemmen, in hoc Ducatu superiori-Batavia sitorum, jure feudi a sacra Caesarea Majestate recogniti. Quoniam autem in hoc Ducatu nemini investitura denegatur, ad quam concedendam domino semper manus patent, ac cuivis jus suum reservatur, absq̄ ullo praejudicio conceditur; ac hactenus petita ac concessa investitura a S. Caes. Majestatis Senatu Aulico retinetur ac retardatur, - Ideoq̄ rogat supplicans quam instantissime favorabiles vestras literas commendatitias ad Augustissimam ac Gloriosissimam Caesaream Majestatem ac Senatum Aulicum, quibus Caesarea Majestas requiratur, ne diutius praedicta investitura retineatur aut remoretur, sed supplicantem tanquam proximum agnatum & filium natumaximum et seniorem in platea, ac sui patris ultimi defuncti vassalli legitimum successorem investire dignetur, ac concessionis instrumentum expediri, juxta tenorem ultimae investiturae, idq̄ eo magis, quia in Gelria nulla repraesentatio ex Constitutione Caesaris Caroli Quinti, tanquam Ducis Gelriae de anno 1544, in feudis nec Sīgjeurialibus bonis locum obtineat.
  Quod faciendo etc.